NARAVOSLOVJE IN TEHNIKA – 8. 4. 2020

Poglej si spodnje sličice in jih poskusi povezati z besedami iz okvirčka.



|  |  |  |  |  |  |  |
| --- | --- | --- | --- | --- | --- | --- |
| **HLADNO** | **TOPLO** | **MRZLO** | **LEDENO** | **VROČE** | **VRELO** | **RAZBELJENO** |

Ali lahko naštetim besedam določiš približno temperaturo?

**(Reši 1. nalogo v SDZ na strani 73)**

Toploto ali mraz ali vročino lahko določimo z OBČUTKOM, IZKUŠNJO ali na OTIP. Lahko ji določimo približno temperaturo, če pa želimo vedeti natančno, jo moramo IZMERITI s termometrom.

Koža, naše čutilo, lahko določi ali je neko telo toplejše ali hladnejše od drugega.

Poskusi – z roko potipaj predmete iz različnih snovi (lesena miza, kovinska žlica, keramična skodelica, plastična skodelica...).

Z bosimi nogami nekaj časa stoj na ploščicah v kopalnici in nato še nekaj časa na parketu ali kakšni drugi talni oblogi, ki jo imaš v sobi. Občutiš razliko?

**TEMPERATURA je lastnost telesa (tako kot na primer mehkoba, elastičnost...), ki jo merimo s termometrom.**

To ne pomeni enako kot toplota.

**TOPLOTA je oblika energije, ki prehaja iz toplejšega na hladnejše telo.** Kako si poglejte na spodnjih fotografijah (ki hkrati prikazujejo kaj bom točno v tem trenutku počela ;)).

|  |  |
| --- | --- |
| C:\Users\Blaž in Meta\Desktop\InkedIMG_20200407_171829_LI.jpgToplota iz vroče kuhalne plošče prehaja v dno posode, iz posode pa v vodo, ki je v njej. | C:\Users\Blaž in Meta\Desktop\InkedIMG_20200407_172113_LI.jpgToplota iz plošče še vedno prehaja v posodo in vodo v njej, vrela voda toploto oddaja tudi v zrak in stene posode. |
| C:\Users\Blaž in Meta\Desktop\InkedIMG_20200407_172147_LI.jpgToplota iz vroče kave prehaja v zrak in skodelico, iz skodelice pa na pult. | C:\Users\Blaž in Meta\Desktop\InkedIMG_20200407_172217_LI.jpgToplota vroče kave prehaja v zrak in skodelico, od tam pa v moje dlani. |

Sedaj, ko poznaš razlike med toploto in temperaturo, **reši vaje v SDZ na strani 73** ter naredi tudi poskus. Če imate možnost, se o rezultatih v resnici pogovorite s sošolci (seveda samo preko ekrančkov!), če pa ne, pa poklepetajte o tem s kom iz družine.

Pa še zadnja naloga -

**ZAPIŠI V ZVEZEK:**

TEMPERATURA IN TOPLOTA (SDZ str. 73)

Temperatura je lastnost telesa. Merimo jo s termometrom.

Toplota je oblika energije.

Toplota vedno prehaja iz mesta **z višjo** temperaturo na mesto **z nižjo** temperaturo.

Upam, da je razlika med toploto in temperaturo jasna, naslednji teden pa se bomo s toploto poigravali še naprej!

Do takrat pa uživajte v pomladno VROČIH dnevih, HLADNIH napitkih in TOPLIH objemih!

UM